
  Parlamentul României   

 Camera Deputaţilor

COMISIA PENTRU ADMINISTRATIE PUBLICA,

                     Nr.329/XVIii/6

Către






BIROUL PERMANENT AL





CAMEREI DEPUTATILOR


Vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.87/2001 privind serviciile publice de salubrizare a localităţilor,  trimis comisiei noastre cu adresa nr. 467 din 4 septembrie 2001, în vederea dezbaterii  şi avizării în fond.


La întocmirea raportului comisia a avut în vedere şi avizele primite de la :

· Comisia juridică, de disciplină şi imunităţi cu nr. 467 din 18 septembrie 2001;

· Consiliul Legislativ cu nr. 919 din 31 august 2001.

În raport cu obiectul  de reglementare şi conţinutul acestuia,  proiectul de act normativ se încadrează în categoria legilor ordinare.

 PRESEDINTE,









   SECRETAR,

IOAN OLTEAN


    







          KOVACS CSABA TIBERIU

  Parlamentul României   

 Camera Deputaţilor

Comisia pentru administraţie publică,



amenajarea teritoriului şi echilibru ecologic






Nr. 467/27.09/2001
RAPORT  

asupra  proiectului de Lege privind aprobarea Ordonanţei Guvernului nr. 87/ 2001 privind serviciile publice de salubrizare a localităţilor. 
În urma examinării proiectului de Lege privind aprobarea Ordonanţei Guvernului nr. 87/ 2001 privind serviciile publice de salubrizare a localităţilor, comisia  a hotărât în şedinţa din 25 septembrie 2001, ca proiectul de lege sus-menţionat să fie supus Plenului Camerei Deputaţilor, în vederea dezbaterii şi adoptării cu următoarele amendamente:

Nr.crt.
Articolul iniţial

al proiectului de lege şi al ordonanţei
Amendamentul propus

Text adoptat de comisie


Motivarea

1.

Articol unic. – Se aprobă Ordonanţa Guvernului nr. 87 din 30 august 2001 privind serviciile publice de salubrizare a localităţilor, adoptată în temeiul art.1 pct.IV. poz. 1 din Legea nr. 324/2001 privind abilitarea Guvernului de a emite ordonanţe şi publicată în Monitorul Oficial,  Partea I, nr. 543 din 1 septembrie 2001. 

Articol unic. - Se aprobă Ordonanţa Guvernului nr. 87 din 30 august 2001 privind serviciile publice de salubrizare a localităţilor,adoptată în temeiul art.1, pct.IV, poz. 1, din Legea nr. 324/2001 privind abilitarea Guvernului de a emite ordonanţe şi publicată în Monitorul Oficial, Partea I, nr. 543 din 1 septembrie 2001, cu următoarele modificări şi completări:



Reformularea articolului unic a fost determinată de modificarea textului unor articole din cuprinsul ordonanţei.

2
Textul ordonanţei


Art. 5. – Pentru asigurarea dezvoltării durabile în domeniul salubrităţii consiliile locale stabilesc strategia de dezvoltare şi funcţionare pe termen mediu şi lung a serviciilor de salubrizare, ţinându-se seama de planurile de urbanism şi de programele de dezvoltare economico-socială a unităţii administrativ -  teritoriale. 
1. Articolul 5 va avea următorul cuprins:


Art. 5. – Pentru asigurarea dezvoltării durabile în domeniul salubrităţii, consiliile locale stabilesc strategia de dezvoltare şi funcţionare pe termen mediu şi lung a serviciilor de salubrizare, ţinându-se seama de documentaţiile de urbanism şi de programele de dezvoltare economico-socială a unităţii administrativ -  teritoriale.  




Comisia a apreciat că folosirea sintagmei  “ documentaţii de urbanism” este mai cuprinzătoare dacă avem în vedere stabilirea unei strategii de dezvoltare şi funcţionare pe termen mediu şi lung acestor sevicii.

3

Art. 7. – (1) Statul sprijină prin măsuri legislative şi economice dezvoltarea cantitativă şi calitativă a serviciilor publice de salubrizare, precum şi a infrastructurii specifice acestora.


(2) Prin modul de organizare şi desfăşurare a activităţii serviciilor publice de salubrizare autorităţile publice locale sunt obligate să asigure realizarea următoarelor obiective:

a) îmbunătăţirea condiţiilor de viaţă ale cetăţenilor prin promovarea calităţii şi eficienţei acestor servicii;

b) creşterea calităţii vieţii cetăţenilor prin susţinerea dezvoltării economice a localităţilor, în principal prin stimularea mecanismelor economiei de piaţă şi prin realizarea unei infrastructuri edilitare moderne, ca bază a dezvoltării economice şi în scopul atragerii investiţiilor profitabile pentru comunităţile locale;

c) dezvoltarea durabilă a serviciilor;

d) protecţia mediului înconjurător. 
2. Articolul 7 va avea următorul cuprins:


Art.7. – Autorităţile administraţiei publice locale sunt obligate să asigure realizarea următoarelor obiective:

a) îmbunătăţirea condiţiilor de viaţă ale cetăţenilor prin susţinerea dezvoltării economice a localităţilor, stimularea mecanismelor economiei de piaţă şi a unei infrastructuri edilitare moderne;

b) promovarea calităţii şi eficienţei acestor servicii;

c) dezvoltarea durabilă a serviciilor;

d) protecţia mediului înconjurător.


Reformularea a fost determinată de faptul că prevederile alin.(1) se regăsesc în art.7 din Legea nr. 326/2001 privind serviciile publice de gospodărie comunală  precum şi a necesităţii  unei sistematizări a conţinutului alineatului (2). 

4

Art.11. – (2) Delegarea gestiunii sau concesiunea se face în condiţiile respectării contractului -  cadru de delegare sau de concesiune şi a regulamentului – cadru de delegare sau concesiune a seviciilor publice locale. Contractul - cadru şi regulamentul cadru de delegare sau de concesiune a serviciilor publice locale se aprobă prin hotărâre a Guvernului, la propunerea Ministerului Administraţiei Publice, în termen de 60 de zile de la intrarea în vigoare a prezentei ordonanţe. 
3. La articolul 11, alineatul (2)va avea următorul cuprins:


Art. 11. – (2) Delegarea gestiunii sau concesiunea se face în condiţiile respectării contractului -  cadru de delegare sau de concesiune şi a regulamentului – cadru de delegare sau concesiune a seviciilor publice locale. Contractul - cadru şi regulamentul cadru de delegare sau de concesiune a serviciilor publice locale se aprobă prin hotărâre a Guvernului, la propunerea Ministerului Administraţiei Publice, în termen de 30 de zile de la intrarea în vigoare a prezentei ordonanţe.


Comisia a apreciat ca suficiet termenul de 30 de zile pentru adoptarea unei hotărâri a Guvernului de aprobare a celor două acte normative având în vedere faptul că cele 30 de zile curg după intrarea în vigoare a ordonanţei care se face în termen de 60 de zile de la data publicării în Monitorul Oficial al României. 

Art.12.- (1) În procesul delegării, în conformitate cu competenţele şi atribuţiile ce le revin potrivit legii, autorităţile administraţiei publice locale păstrează prerogativele privind adoptarea politicilor şi strategiilor de dezvoltare a serviciilor, respectiv a programelor de dezvoltare a serviciilor de salubrizare, precum şi dreptul  de a urmări, controla şi supraveghea:

a) modul de respectare şi de îdeplinire a obligaţiilor contractuale asumate de operatorii furnizori/prestatori de servicii publice;

b) calitatea serviciilor furnizate/prestate;

c) parametrii serviciilor furnizate/prestate ;

d) modul de administrare, exploatare, conservare şi menţinere în funcţiune, dezvoltare şi/sau modernizare a sistemelor publice din infrastructura edilitar - urbană încredinţată prin contractul de delegare a gestiunii sau de concesiune;

e) modul de formare şi de stabilire a tarifelor pentru serviciile publice.

……………………..


(3) Consiliile locale sau judeţene pot delega integral sau parţial numai activităţile de operare, gestionare şi administrare a serviciilor publice de salubrizare, pregătirea şi realizarea investiţiilor aferente acestora, precum şi colectarea sumelor datorate de utilizatori.
4. La articolul 12, alineatele (1) şi (3) vor avea următorul cuprins:


Art.12.- (1) În procesul delegării, în conformitate cu competenţele şi atribuţiile ce le revin potrivit legii, autorităţile administraţiei publice locale păstrează prerogativele privind adoptarea politicilor şi strategiilor de dezvoltare a serviciilor, respectiv a programelor de dezvoltare a serviciilor de salubrizare, precum şi dreptul  de a urmări şi controla: 

a) respectarea şi îdeplinirea obligaţiilor contractuale asumate de operatorii furnizori/prestatori de servicii publice;

b) calitatea serviciilor furnizate/prestate;

c) parametrii serviciilor furnizate/prestate ;

d) administrarea, exploatarea, conservarea şi menţinerea în funcţiune, dezvoltarea şi/sau modernizarea sistemelor publice din infrastructura edilitar - urbană încredinţată prin contractul de delegare a gestiunii sau de concesiune;

e) respectarea tarifelor pentru serviciile publice.

…………………….



(3) Consiliile locale sau judeţene pot delega integral sau parţial numai activităţile de:

a) operare; 

b) gestionare şi administrare a serviciilor publice de salubrizare; 

c) pregătire şi realizare a investiţiilor aferente acestora; 

d) colectare a sumelor datorate de utilizatori.


Prin reformularea unor prevederi ale alin.(1) şi (3) s-a avut în vedere îmbunătăţirea redacţională a acestora.

Art. 13. – (2) Pentru finanţarea investiţiilor necesare în vederea dezvoltării şi modernizării infrastructurii serviciilor de salubrizare autorităţile administraţiei publice locale pot apela la credite interne şi/sau externe sau se pot adresa unor investitori privaţi cărora le pot concesiona serviciul respectiv pe o perioadă limitată, în funcţie de specificul activităţii, astfel:

a) pentru o perioadă de 5 ani – activităţile de amenajare, ţntrţinere şi curăţare a spţiilor verzi, precum şi dezinsecţia, dezinfecţia şi deratizarea în localităţi;

b) pentru o perioadă de 8 ani – activităţile de precolectare, colectare şi transport al deşeurilor menajere, precum şi curăţenia şi stropitul căilor publice rutiere, deszăpezirea şi întreţinerea acestora pe timp de iarnă în condiţii de îngheţ sau de polei;

c) pentru o perioadă de 20 de ani – activităţile de incinerare a deşeurilor şi de producere a energiei termice prin acest procedeu, precum şi înfiinţarea şi administrarea depozitelor ecologice, inclusiv  selectarea şi reciclarea deşeurilor.  
5. La articolul 13, alineatul (2) va avea următorul conţinut:


Art. 13. – (2) Pentru finanţarea investiţiilor necesare în vederea dezvoltării şi modernizării infrastructurii serviciilor de salubrizare autorităţile administraţiei publice locale pot apela la credite interne şi/sau externe sau se pot adresa unor investitori privaţi cărora le pot concesiona serviciul respectiv pe o perioadă limitată, în funcţie de specificul activităţii, astfel:

a) pentru o perioadă de până la 5 ani – activităţile de amenajare, ţntrţinere şi curăţare a spţiilor verzi, precum şi dezinsecţia, dezinfecţia şi deratizarea în localităţi;

b) pentru o perioadă de până la 8 ani – activităţile de precolectare, colectare şi transport al deşeurilor menajere, precum şi curăţenia şi stropitul căilor publice rutiere, deszăpezirea şi întreţinerea acestora pe timp de iarnă în condiţii de îngheţ sau de polei;

c) pentru o perioadă de până la 20 de ani – activităţile de incinerare a deşeurilor şi de producere a energiei termice prin acest procedeu, precum şi înfiinţarea şi administrarea depozitelor ecologice, inclusiv  selectarea şi reciclarea deşeurilor.  


Comisia a adus o îmbunătăţire redacţională a textelor de la lit. a), b) şi c).

Art. 14. – (3) Operatorii de servicii publice de salubrizare vor fi atestaţi de către o comisie organizată în cadrul Ministerului Administraţiei Publice. Componenţa comisiei de atestare, regulamentul de funcţionare, precum şi criteriile pentru eliberarea licenţei de operare vor fi stabilite prin ordin al ministrului administraţiei publice.


6. La articolul 14, alineatul (3) va avea următorul cuprins:


Art. 14. – (3) Operatorii de servicii publice de salubrizare vor fi atestaţi de o comisie organizată de consiliul local sau, după caz, de consiliul judeţean. Regulamentul de funcţionare, precum şi criteriile pentru eliberarea licenţei de operare vor fi stabilite prin ordin al ministrului administraţiei publice.
Comisia consideră că atestarea operatorilor de servicii publice de salubrizare poate fi făcută la nivelul consiliului judeţean sau local, după caz, având în vedere că în funcţie de mărimea localităţii sunt situaţii în care complexitatea serviciilor nu este prea mare  şi ca urmare nici  dotarea cu utilaje deosebite.

Art.25. …………….

g) să achite contravaloarea prestaţiilor pe care le-au efectuat pe bază de contract.
7. La articolul 25, litera g) se abrogă.
Abrogarea prevederilor de la lit. g) este justificată o prevedere  similară care există la lit.e).

9

Art.31. – Constatarea contaravenţiilor prevăzute de prezenta ordonanţă şi aplicarea sancţiunilor se fac de către persoanele împuternicite de Ministerul Administraţiei Publice, Ministerul Apelor şi Protecţiei Mediului, de primar sau de împuterniciţii acestora.
8. Articolul 31,  va avea următorul cuprins:


Art.31. – Constatarea contaravenţiilor prevăzute de prezenta ordonanţă şi aplicarea sancţiunilor se fac de către persoanele împuternicite de Ministerul Administraţiei Publice, Ministerul Apelor şi Protecţiei Mediului, de preşedinţii consiliilor judeţene şi de primari sau de împuterniciţii acestora.


Pentru  corelarea cu atribuţiile prevăzute consiliilor judeţene în acest domeniu şi cu prevederile art.29 ale prezentei ordonanţe.

 PREŞEDINTE,

  SECRETAR,

IOAN OLTEAN

KOVACS CSABA TIBERIU

Redactat – expert parlamentar:

Arh. Victor Cristea


În cadrul dezbaterilor asupra proiectului de act normativ, comisia nu a aceptat următoarele amendamente:

Nr.crt.
Articolul iniţial al ordonanţei
Amendamentul respins


Motivarea

Art. 13. – (2) Pentru finanţarea investiţiilor necesare în vederea dezvoltării şi modernizării infrastructurii serviciilor de salubrizare autorităţile administraţiei publice locale pot apela la credite interne şi/sau externe sau se pot adresa unor investitori privaţi cărora le pot concesiona serviciul respectiv pe o perioadă limitată, în funcţie de specificul activităţii, astfel:

a) pentru o perioadă de 5 ani – activităţile de amenajare, ţntrţinere şi curăţare a spţiilor verzi, precum şi dezinsecţia, dezinfecţia şi deratizarea în localităţi;

b) pentru o perioadă de 8 ani – activităţile de precolectare, colectare şi transport al deşeurilor menajere, precum şi curăţenia şi stropitul căilor publice rutiere, deszăpezirea şi întreţinerea acestora pe timp de iarnă în condiţii de îngheţ sau de polei;

c) pentru o perioadă de 20 de ani – activităţile de incinerare a deşeurilor şi de producere a energiei termice prin acest procedeu, precum şi înfiinţarea şi administrarea depozitelor ecologice, inclusiv  selectarea şi reciclarea deşeurilor.


Domnul deputat Nicolae Leonăchescu – Grupul parlamentar al PRM – propune ca în textele cuprinse la lit. a), b) şi c) ale alineatului (2), cuvântul “perioadă” să fie înlocuit cu “ durată”.


Cuvântul “perioadă ” este necorespunzător folosit în cadrul prevederilor de la literele a), b) şi c) ale acestui alineat.

Comisia a respins amendamentul considerând corectă redactarea din ordonanţă.

Art.23. – lit.a) să aprobe ajustările de preţ propuse de către operator 
Domnul deputat Nicolae Leonăchescu – Grupul parlamentar al PRM – propune eliminarea prevederilor  literei a) din cadrul articolului 23.
Comisia a apreciat ca fiind corespunzător textul prevăzut în ordonanţă. 

12
Art.24. – lit.f) informarea periodică a utilizatorilor asupra politicilor de dezvoltare din domeniul serviciilor publice de salubrizare, ca şi asupra necesităţii de instituire a a unor taxe.
Domnul deputat Nicolae Leonăchescu – Grupul parlamentar al PRM – propune eliminarea cuvântului “periodică” 
Informarea nu trebuie să fie făcută periodic ci în funcţie de condiţiile noi apărute şi cu maximă operativitate.

Comisia a considerarat textul ordonanţei ca fiind corespunzător .  

 PREŞEDINTE, 

SECRETAR, 

IOAN OLTEAN

        KOVACS CSABA TIBERIU

Redactat – expert parlamentar:

Arh. Victor Cristea

